પૂરી ધામધૂમ સાથે ઉત્સાહસભર વાતવરણમાં ધીરજ-સમતાની પચાસમી લગ્નતિથિ ઊજવાઈ હતી. ધૈર્યા કોઈને પણ નિમંત્રિત કરવાનું ભૂલી નહોતી. તમામ સગાં-સ્નેહીઓ, અડોશ-પડોશ અને મિત્રવર્તુળની હાજરીથી પ્રસંગ ખરેખર દીપી ઊઠેલો. એમાંય જ્યારે ધીરજે હાજર આમંત્રિતોનો આભાર માનતાં, ખુદનાં સંતાનો માટે જે સરપ્રાઈઝ ગિફ્ટની જાહેરાત કરેલી એનાથી દીકરા-વહુઓનો આનંદ બેવડાયેલો, અલબત્ત બીજાઓએ નવાઈ અનુભવેલી.